recursal/SuperWikiNEXT-32B huggingface dataset:
Filozoa 

**மதுரைப் பாறைப்பல்லி** (*Madurai Rock Gecko*)(*கெமிடாக்டைலசு மல்டிசல்கேடசு*) என்பது 2023-ஆம் ஆண்டு மதுரை நாகமலைப் பகுதியில் ஆய்வாளர்கள் கண்டறிந்த பாறையில் வாழும் பல்லியாகும். வீட்டுப்பல்லியின் பேரினத்தின்கீழ் வரும் இவ்வினம் தனிச்சிறப்பியல்புகளைப் பெற்றுள்ளது. பொதுவாக இப்பேரினத்தைச் சேர்ந்த பல்லிகள் நஞ்சற்றவை. மனிதர்களுக்குத் தீங்கு ஏற்படுத்தக் கூடியவை அல்ல. இவை இரவில் இரைதேடுவதைக் கண்டுள்ளனர்.

தோற்றம்
-------

மதுரைப் பாறைப்பல்லிகளின் குறிப்பிடத்தக்க அடையாளம் மேற்புறத் தோல் நெடுகவுள்ள சிப்பி வடிவ குருக்கள். இவை 84 மில்லி மீட்டர் நீளம் வளரக்கூடியவை. மேற்புறம் பழுப்பு நிறத்திலிருக்கும். கழுத்துக்கும் பின்னங்கால்களுக்கும் இடையே நான்கு மஞ்சட்பழுப்புப் பட்டைகளைக் காணலாம். தலைப்பகுதியின் மேற்புறம் அடர்பழுப்பாக இருக்கும். வாலின் மேற்புறத்தில் 9 அல்லது 10 பழுப்புப் பட்டைகள் காணப்படுகின்றன. தலைமுதல் பின்னங்கால்கள்வரை கீழ்ப்பகுதி வெள்ளையாக இருக்கிறது. வாலின் அடிப்பகுதி பழுப்பில் மஞ்சட்பட்டைகளுடன் காணப்படுகிறது.

பரம்பல்
-------

மதுரைப் பாறைப்பல்லிகள் தற்போது மதுரை மாவட்டம் நாகமலையிலுள்ள சவெநா கல்லூரிக்கருகில் மட்டுமே காணப்பட்டுள்ளன. இவற்றின் பரம்பல் எவ்வளவு எனத் தெரியவில்லை எனினும் சற்று வடக்கே சிறுமலைப் பாறைப்பல்லியும், மேற்கே மேகமலைப் பாறைப்பல்லியும் தெற்கில் திருவிதாங்கூர் பாறைப்பல்லியும், திருநெல்வேலி பாறைப்பல்லியும் காணப்பெறுகின்றன. இப்பல்லி இவற்றிலிருந்து தனித்த இனமாகக் கண்டறியப்பட்டுள்ளதால் இது மதுரைப் பகுதியைச் சேர்ந்த அகணிய உயிரினமாக இருக்கக் கூடும்.

மேற்கோள்கள்
-----------

1. 1 2 3  Amit Sayyed, Samson Kirubakaran, Rahul Khot, Omkar Adhikari, Ayaan Sayyed, Masum Sayyed, Jayaditya Purkayastha, Shubhankar Deshpande, Shauri Sulakhe, (July 2023). "A new species of the genus Hemidactylus Goldfuss, 1820 (Squamata: Gekkonidae) from Tamil Nadu, India" (in English). *Asian Journal of Conservation Biology* **12** (1): 100-110. doi:10.53562/ajcb.82582. பன்னாட்டுத் தர தொடர் எண்:2278-7666. .
2. ↑  Pflughoeft, Aspen (2023-08-10). "Spiky creature found hunting at night on college campus in India. It's a new species". Miami Herald. .
3. ↑  Pal, Saunak; Miza, Zeeshan A. (2022-03-30). "A New Species of Large-Bodied Gecko of The Genus Hemidactylus Goldfuss, 1820 from Southern Western Ghats of Tamil Nadu, India". *Journal of the Bombay Natural History Society (JBNHS)* (Bombay Natural History Society) **119** (0). doi:10.17087/jbnhs/2022/v119/167364. பன்னாட்டுத் தர தொடர் எண்:2454-1095.
**நீரேற்றுபுரம் சக்குளத்துதுக்காவு பகவதி கோயில்** (*Chakkulathukavu Temple*) என்பது கேரளத்தின், ஆலப்புழை மாவட்டதின், தலவாடி ஊராட்சி, நீராட்டுபுரத்தில் அமைந்துள்ள ஒரு இந்து கோவில் ஆகும். இது துர்கைக்கு அமைக்கப்பட்ட ஒரு கோயிலாகும். இது கேரள மாநிலத்தில் மிகவும் பிரபலமான கோவில்களில் ஒன்றாகும். 

துர்க்கை இப்பகுதியில் மிகவும் பிரபலமான தெய்வங்களில் ஒன்றாகும். தென்னிந்தியா முழுவதிலும் இருந்து வரும் பயணிகள் தேவியைக் கண்டு வழிபடுகின்றனர். சில தசாப்தங்களுக்கு முன்னர் இந்த கோயிலானது புதுப்பிக்கப்பட்டது. அதற்கு முன்பு இக்கோயில் குறித்து உள்ளூர்வாசிகளுக்கு கூட அவ்வளவாக தெரியாது. அப்போது இது உள்ளூர்வாசிகளின் குடும்ப கோயிலாக மட்டுமே இருந்தது. 

புனித பம்பை ஆற்றின் கரையில் அமைந்துள்ள இந்த கோயில் கேரளம் முழுவதும் உள்ள பக்கர்களை ஈர்த்ததுடன், மாநிலத்தின் மிகவும் பிரபலமான யாத்ரீக மையமாகவும் திகழ்கிறது. இக்கோயிலில் எட்டு கரங்களுடன் தேவி உள்ளார். இயற்கையோடு இணைந்திருக்கும் தேவியாதலால் கோயில் கருவறைக்கு மேற்கூரை கிடையாது. கோயிலில் சிவன் பிள்ளையார், முருகன், மகாவிஷ்ணு, ஐய்யப்பன், நாகர், யட்சி, ஆனை மருதா ஆகிய தெய்வங்களும் உள்ளனர். 

இக்கோயிலின் முக்கிய திருவிழாவானது பொங்கல், இது விருச்சிகம் மாதத்தில் (நவம்பர் / திசம்பர்) நடைபெறுகிறது. விழாவிற்கு ஒரு வாரத்திற்கு முன்பே இலட்சக்கணக்கான பெண் பக்தர்கள் கோயிலைச் சுற்றி வருகிறார்கள். கோவில் வளாகம் நிரம்பி வழிகிறது, பக்தர்கள் பிரதான வீதிகளின் இருபுறமும் பொங்கல் வைக்க இடங்களை ஆயத்தம் செய்வார்கள். பொங்கல் வைப்பவர்களின் வரிசையின் நீளமானது ஆச்சரியப்படத்தக்க அளவில் 20 கி.மீ வரை நீண்டுவிடும். அரிசி, தேங்காய், வெல்லம் ஆகியவை பெண் பக்தர்களால் பொங்கல் பொங்க மண் பானைகளுடன் கொண்டு வரப்படுகின்றன. கோயிலின் தலைமைப் பூசாரி கருவறைக்குள் உள்ள தீபத்தில் இருந்து நெருப்பை எடுத்து பிரதான அடுப்பை பற்றவைக்கிறார். இந்த தீ ஒரு அடுப்பிலிருந்து அடுத்ததடுத்த அடுப்புக்குகளுக்கு எடுத்து பற்றவைக்கப்படுகிறது. 

*கோயிலில்* கொண்டாடப்படும் மற்றொரு திருவிழா *பந்திரண்டு நொயம்பு*. இது சக்குலதம்மாவின் நித்திய ஆசீர்வாத்த்துக்காக பக்தர்கள் மேற்கொள்ளும் உண்ணா நோன்பு மற்றும் பிரார்த்தனை ஆகும். இந்த உண்ணாவிரதமானது ஒவ்வொரு ஆண்டும் மலையாள மாதமான தனு முதல் நாள் முதல் பன்னிரண்டாம் தேதி வரை மேற்கொள்ளப்படும். மற்ற திருவிழாக்களாக *நாரீ பூஜை*, தரிக்கர்த்தக்கா ஆகியவை ஆகும்.

நாரீ பூஜையானது ஒவ்வொரு ஆண்டும் மாகழி மாதம் முதல் வெள்ளிக்கிழமை அன்று நடக்கிறது. அபோது ஆயிரக்கணக்கான பெண்கள் இங்கு கூடுகின்றனர். தலைமைப் பூசாரி ஒவ்வொரு பெண்ணையும் பீடத்தில் அமரவைத்து தேவியாக பாவித்து பாத பூசை செய்வார்.

வெளி இணைப்புகள்
---------------

* அதிகாரப்பூர்வ வலைத்தளம்: www.chakkulathukavutemple.org
* பொங்கல தேதி 2017
[*தொடர்பிழந்த இணைப்பு*]
**பொவிப 02652 - 01324** என்பது ஆரஞ்சுக் குறுமீன் முதன்மை வரிசை விண்மீனாகும் , இது சுமார் 523 ஒளி ஆண்டுகள் தொலைவில் அன்னம்(இலைரா) விண்மீன் குழுவில் உள்ளது.

கோள் அமைப்பு
------------

2004 ஆம் ஆண்டில் கடப்புவகை அட்லாண்டிக் புறக்கோள் அளக்கையால் TRES - 1b புறக்கோள் இந்த விண்மீனைச் சுற்றி வருவது கண்டறியப்பட்டது. இந்தக் கோள் அதன் தாய் விண்மீனை 4 அங்குல(100 மிமீ) விட்டம் கொண்ட சிறிய தொலைநோக்கி மூலம் கடந்து செல்வது கண்டறியப்பட்டது. கண்டுபிடிப்பை கேக் வான்காணகம் ஆரத் திசைவேக முறையைப் பயன்படுத்தி உறுதிப்படுத்தியது. இது அதன் பொருண்மையைத் தீர்மானிக்க அனுமதிக்கிறது.

இந்தக் கோள் அமைப்பில் கூடுதல் கோள்கள் அமையலாம் என, TrES-1b இன் கடப்பு நேர மாறுபாடுகளில் இருந்து ஐயப்படப்படுகிறது.

பொவிப 02652-01324 தொகுதி| துணை(விண்மீனில் இருந்து) | திணிவு | அரைப்பேரச்சு(AU) | சுற்றுக்காலம்(நாட்கள்) | வட்டவிலகல் |
| --- | --- | --- | --- | --- |
| **b** | 0.697+0.028−0.027 *M*J | 0.03926+0.00058−0.00060 | 3.0300689±0.0000007 | <0.012 |

மேலும் காண்க
------------

* எச்டி 209458
* 51 பெகாசி

மேற்கோள்கள்
-----------

வெளி இணைப்புகள்
---------------

* "Planet TRES-1 b". *The Extrasolar Planets Encyclopaedia*.

1. ↑
2. ↑
3. ↑
4. ↑
**போட்சா** **அப்பலா நரசையா (Botcha Appalanarasayya)**, ஆந்திரப் பிரதேச மாநிலத்தைச் சேர்ந்த ஒரு இந்திய அரசியல்வாதி ஆவார். இவர் ஒய்எஸ்ஆர் காங்கிரஸ் கட்சியின் சார்பாக 2019 இல் கஜபதிநகரம் சட்டமன்றத் தொகுதியிலிருந்து சட்டமன்ற உறுப்பினராக தேர்ந்தெடுக்கப்பட்டார். இந்திய தேசிய காங்கிரஸ் சார்பாக 2009-2014 இல் சட்டமன்றா உறுப்பினராகவும் பணியாற்றினார்.

ஆரம்ப கால வாழ்க்கை
------------------

குருநாயுடுவுக்கும் ஈஸ்வரம்மாவுக்கும் பிறந்த இவருக்கு 6 சகோதரர்கள் உள்ளனர். அவர்களில் போட்சா சத்தியநாராயணா மூத்தவர், மற்றவர்கள் இளையவர்கள் இதில், 4 சகோதரிகளும் அடங்குவர்.   இவர் அரசியல்வாதியான பட்டுகொண்டா அப்பாலா நாயுடுவின் உறவினர்.  இவர் 1985 இல் விசாகப்பட்டினம் கீதம் கல்லூரியில் பட்டம் பெற்றவர்

அரசியல் வாழ்க்கை
----------------

2009 ஆந்திரப் பிரதேச சட்டப் பேரவைத் தேர்தலில் கஜபதிநகரம் தொகுதியில் காங்கிரசு சார்பில் போட்டியிட்டு சட்டமனற உறுப்பினராக வெற்றி பெற்றார்.  பின்னர் 2014 தேர்தலில் போட்டியிட்டு தோல்வியடைந்தார்.  இருப்பினும், 2014 ஆம் ஆண்டு நடைபெற்ற 175 தொகுதிகளுக்கும் நடைபெற்ற தேர்தலில் போட்டியிட்ட 175 காங்கிரசு வேட்பாளர்களில் இவரும் இவரது சகோதரர் சத்யநாராயணாவும் மட்டுமே தனகளது வைப்புத் தொகையை தக்கவைக்க முடிந்தது. பின்னர், இவர் காங்கிரசிலிருந்து விலகி, ஜூன் 2015 இல் ஒய். எஸ். ஆர். காங்கிரஸ் கட்சியில் சேர்ந்தார்.  பின்னர் 2019 தேர்தலில் போட்டியிட்டு சட்டமன்றா உறுப்பினராக வெற்றி பெற்றார்.

மேற்கோள்கள்
-----------

1. ↑  "మంత్రి బొత్స సత్యనారాయణ ఇంట విషాదం" (in te). 16 August 2020. .
2. 1 2  "Botcha Appalanarasayya(Indian National Congress(INC)):Constituency- GAJAPATHINAGARAM(VIZIANAGARAM) - Affidavit Information of Candidate:". .
3. 1 2  "Botcha family falls to ‘Samaikya’ sentiment" (in en-IN). 16 May 2014. .
4. 1 2  "Gajapathinagaram Assembly Election Results 2019 Live: Gajapathinagaram Constituency (Seat) Election Results, Live News.". .
5. ↑  "Botcha joins YSR Congress along with kin, followers" (in en-IN). 7 June 2015. .
**அசுவின் கோட்வால் (Ashvin Kotwal) இந்தியாவைச் சேர்ந்த ஓர் அரசியல்வாதியாவார். கோட்வால் அசுவின்பாய் லட்சுமண்பாய், அசுவின்குமார் கோட்வால்** என்ற பெயர்களாலும் அறியப்படுகிறார். 1964 ஆம் ஆண்டு அக்டோபர் மாதம் 21 ஆம் தேதியன்று இவர் பிறந்தார். 2007 ஆம் ஆண்டு முதல் 2022 ஆம் ஆண்டு வரை குசராத் சட்டமன்றத்தில் கேத்பிரம்மா தொகுதியை பிரதிநிதித்துவப்படுத்தினார்.     அசுவின் கோட்வால் ஒரு விவசாயியும் ஆதிவாசி பழங்குடித் தலைவரும் ஆவார். 

2022 ஆம் ஆண்டு மே மாதம் 2 ஆம் தேதியன்று அசுவின் கோட்வால் இந்திய தேசிய காங்கிரசு கட்சியிலிருந்து விலகி பாரதிய சனதா கட்சியில் சேர்ந்தார். குசராத்து சட்டப் பேரவையில் இவருக்கு எதிர்க்கட்சித் தலைவர் பதவியை வழங்க காங்கிரசு கட்சி மறுத்தது இதற்கான காரணமாகும். சுக்ராம் ரத்வா இப்பதவிக்கு அப்போது தேர்ந்தெடுக்கப்பட்டார்.  2022 குசராத்து சட்டப் பேரவைத் தேர்தலில் அசுவின் கோட்வால் தோற்கடிக்கப்பட்டார்.

மேற்கோள்கள்
-----------

1. ↑  "Gujarat Assembly Election 2017: Congress' Kotwal Ashvinbhai Laxmanbhai wins from Khedbrahma constituency". .
2. ↑  "Kotwal Ashvinbhai Laxmanbhai (Indian National Congress(INC)):Constituency- KHEDBRAHMA (ST)(SABARKANTHA)-Affidavit Information of Candidate". .
3. ↑  "Ashvinbhai Laxmanbhai Kotwal". .
4. ↑  "Gujarat Pradesh Congress Committee". .
5. 1 2  "Former Gujarat Congress MLA Ashvin Kotwal to join BJP on May 3". .
6. ↑  Jha, Satish (2022-05-03). "Gujarat Congress MLA Ashwin Kotwal resigns ahead of polls, joins BJP" (in en). .
**ரிச்சர்ட் என் கோல்மர்** (*Richard N Holmer***)** (பிறப்பு : 16 பிப்ரவரி 1945) இடாகோ மாநில பல்கலைக்கழகத்தில் மானுடவியல் பேராசிரியராக உள்ளார். ஈவர் மெக்சிக்கோ, சமோவா, அமெரிக்க பாலைவன மேற்கு மற்றும் அலாசுகாவில் விரிவான தொல்பொருள் ஆராய்ச்சிகளை நடத்தினார். 

கொலராடோவின் டென்வரில் பிறந்த கோல்மர், உட்டா பல்கலைக்கழகத்தில் படித்தார். அங்கு இவர் இளங்கலை (1972), முதுகலை (1975) மற்றும் முனைவர் படிப்பு (1978) ஆகியவற்றை முடித்தார். 1983 ஆம் ஆண்டு முதல் ஐடாகோ மாநில பல்கலைக்கழகத்தில் கற்பித்தார். கோல்மர் தனது கல்விப் படிப்பிற்கு முன்னர், வட கரோலினா, பனாமா மற்றும் வியட்நாமில் நிறுத்தப்பட்டுள்ள அமெரிக்க இராணுவ, சிறப்புப் படைகளில் ஒரு சார்சென்டாக இருந்தார்.

ஐடாகோ இயற்கை வரலாற்று அருங்காட்சியகம் (1989-1993) மற்றும் சுற்றுச்சூழல் மானுடவியல் மையம் (1984-1998) மற்றும் இடாகோ தொல்பொருள் சங்கத்தில் (1984-1986) இயக்குநர் குழு உறுப்பினர் உட்பட பல்வேறு புகழ்பெற்ற பதவிகளை வகித்துள்ளார். 1983 ஆம் ஆண்டு முதல் உட்டா தொழில்முறை தொல்பொருள் கவுன்சிலின் உறுப்பினராக உள்ளார்.

அவர் ஏராளமான புத்தகங்கள் மற்றும் மோனோகிராப்களையும் வெளியிட்டுள்ளார்.

மேற்கோள்கள்
-----------

1. ↑  "Department of Anthropology | Idaho State University". .
2. ↑   Samoa Village Patterns: Four Examples by Jesse D. Jennings, Richard Holmer and Gregory Jackmond, University of Utah. Journal of the Polynesian Society, Vol. 91. No. 1, 1982. Retrieved 2 November 2009
**கலோஜி நாராயண ராவ் சுகாதார அறிவியல் பல்கலைக்கழகம்** (*Kaloji Narayana Rao University of Health Sciences*) என்பது இந்தியாவின் தெலங்காணா மாநிலத்தின் வாரங்கல் நகரில் உள்ள பொதுப் பல்கலைக்கழகம் ஆகும். இப்பல்கலைக்கழகம் கவிஞரும் தெலங்காணாவின் அரசியல் ஆர்வலருமான கலோஜி நாராயண ராவின் பெயரால் அழைக்கப்படுகிறது.

வரலாறு
------

தெலங்காணா மாநிலம் பிரிக்கப்படுவதற்கு முன்பு, அனைத்து மருத்துவக் கல்லூரிகளும் டாக்டர் என். டி. ஆர். சுகாதார அறிவியல் பல்கலைக்கழகத்துடன் இணைக்கப்பட்டிருந்தன. எனவே, ஆந்திரப்பிரதேசத்திலிருந்து தெலங்காணா மாநிலம் பிரிக்கப்பட்ட பிறகு, தெலங்காணா அரசு *"கலோஜி நாராயண ராவ் சுகாதார அறிவியல் பல்கலைக்கழகம்" என்ற* புதிய பல்கலைக்கழகத்தை நிறுவியது. இதற்கு இந்தியப் பிரதமர் நரேந்திர மோதி 7 ஆகத்து 2016 அன்று முறைப்படி அடிக்கல் நாட்டினார். இப்பல்கலைக்கழகம் தெலங்காணா மருத்துவக் கல்லூரிகளின் மறு இணைப்புடன் சூன் 2016 முதல் செயல்படத் தொடங்கியது.

சேர்க்கை மற்றும் படிப்புகள்
---------------------------

மருத்துவம் மற்றும் பல் மருத்துவ இளநிலைப் படிப்பிற்கான மாணவர் சேர்க்கையானது சேர்வதற்கான விண்ணப்பதாரரின் நீட் தேர்வு (தேசிய தகுதி நுழைவுத் தேர்வு) தரவரிசை மற்றும் பிற துணை மருத்துவ மற்றும் மருந்தியல் படிப்புகளுக்கான இஏஎம்சிஈடி தரவரிசை அடிப்படையிலும் நடைபெறுகிறது.

இணைவுபெற்ற கல்லூரிகள்
---------------------

### அரசு கல்லூரிகள்

அரசு கல்லூரிகளில் 1250 மருத்துவ இடங்கள் உள்ளன. குறிப்பிடத்தக்கக் கல்லூரிகள்:

* உஸ்மானியா மருத்துவக் கல்லூரி, ஐதராபாத்
* காந்தி மருத்துவக் கல்லூரி, ஐதராபாத்
* காகடியா மருத்துவக் கல்லூரி, வாரங்கல்
* ராஜீவ் காந்தி மருத்துவ அறிவியல் நிறுவனம், அடிலாபாத்
* அரசு மருத்துவக் கல்லூரி, நிஜாமாபாத்
* அரசு மருத்துவக் கல்லூரி, மகபூப்நகர்
* அரசு மருத்துவக் கல்லூரி, சித்திப்பேட்டை

### தனியார் கல்லூரிகள்

தனியார் கல்லூரிகளில் 2250 இடங்கள் உள்ளன. 

* துர்காபாய் தேஷ்முக் இயன்முறை கல்லூரி, ஐதராபாத்
* டெக்கான் மருத்துவ அறிவியல் கல்லூரி, ஐதராபாத்
* சதன் மருத்துவ அறிவியல் நிறுவனம், ஐதராபாத்
* காமினேனி மருத்துவ அறிவியல் நிறுவனம், நர்கெட்பல்லி
* மகேசுவரா மருத்துவக் கல்லூரி மற்றும் மருத்துவமனை, பதஞ்செரு

மேற்கோள்கள்
-----------

1. ↑  "Telangana starts disaffiliation of colleges under NTR health university | Hyderabad News - Times of India". .
2. ↑  "Warangal prison will now host a university". 21 July 2016. .

வெளி இணைப்புகள்
---------------

* அதிகாரப்பூர்வ இணையதளம்
**சூரசம்ஹாரம்** என்பது சூரபத்மன் எனும் அரக்கனை அழித்த நிகழ்வாகும். சூரபத்மனை முருகன் அழித்தார். அதன் நினைவாக முருகனுடைய ஆலயங்களில் இந்த நிகழ்வினை விழாவாக கொண்டாடுகிறார்கள்.

தொன்மம்
-------

காசியப்ப முனிவருக்கும் மாயை என்பவளுக்கும் பிறந்தவர் சூரபத்மன். அவன் வளர்ந்த பிறகு சிவபெருமானை நோக்கி தவமிருந்து இந்திர ஞாலம் எனும் தேரையும், பெண்ணால் பிறக்காத குழந்தையால் மட்டுமே மரணம் என்ற வரத்தையும் பெற்றான். பெற்ற வரத்தால் சக்திகள் மிக்கவனாக தேவர்களையும், நல்லுயிர்களையும் துன்புறுத்தினான். சிவபெருமானின் ஆறு முகங்களிலிருந்து பிறந்த ஆறு நெருப்புப் பொறிகள் வந்தன. அதனை வாயுபகவான் சரவணப் பொய்கையில் சேர்த்தார். அவை ஆறு குழந்தைகளாக கார்த்திகைப் பெண்டிரிடம் வளர்ந்தன. பார்வதி அவர்கள் ஆறு பேரையும் தழுவும் போது அவர்கள் சண்முகனாக ஆனார்கள். பின்பு பார்வதியிடம் வேலைப் பெற்ற முருகன் சூரபத்மனை போரில் அழித்தான்.  இந்த போரில் வீரபாகு உள்ளிட்ட நவவீரர்கள் முருகனுக்கு படைத்தளபதிகளாக இருந்தனர்.

ஆதாரங்கள்
---------

1. ↑   *கந்தசஷ்டி தோன்றிய கதை தெரியுமா?*. தினமலர். 5 நவம்பர் 2013. .
2. ↑  "கந்த சஷ்டி தோன்றிய கதை.. தினகரன்". .
3. ↑  Veerabaahu in Muruga's Army
செண்பகவல்லி அம்மன் ஆலயம் புரதானமாக நடத்தப் படுவதால் மகிமை மிமுந்த தலமாக உள்ளது. 
40 ஆண்டுகளுக்கு முன்னால் மண் சுவற்றில் ஓடுகள் கொண்டு கட்டப் பட்ட கோவில் பராமரிப்பு இல்லாமல் பழுதடைந்து இடிந்து விழுந்தது. இருந்தாலும் பல ஆண்டுகளாக கண்டு கொள்ளாமல் புதர்கள் நிறைந்து காணப்பட்டது. சரியான ஒருங்கினைப்பும் ஒருங்கிணைப்பவரோடு ஒத்துழைக்க வேண்டும் என்ற உணர்வும் இல்லாததே அதற்குக் காரணம். திருமணங்கள் நல்ல காரியங்கள் நடக்க வேண்டும் என்ற வேண்டுதலுக்காக முட்புதரில் வைத்து படையல் செய்வார்கள்.

2000 ஆண்டில் இதற்கு ஒருவிழா காணவேண்டும். மக்கள் அறியாமையை விலக்கி ஆரோக்கியமான வழிபாட்டு முறையை கொண்டு வந்து முன்னோர்கள் வழிபட்டு வந்த ஆலயத்தை புனரமைக்க ஊர்மக்களைக் கூட்டினார் முள்ளஞ்சேரி மு.வேலையன் அவர் வாக்குக்குக் கட்டுப் பட்டும் மனம் இல்லாமல் ஏற்றுக் கொண்டு இருந்தனர். புதிய முறையில் ஆலயம் எழுப்பி கோழிகள் பலி போன்ற நாகரீக மற்ற செயல்களை கைவிட நம்பிக்கையுட்டி செயல்பட்டார். ஆலயம் எழுப்பப்பட்டது.

ஆகம முறைப்படி வழிபாடுகள் நடத்தப் படுகிறது. வாரம் தோறும் கூடுதல் குடும்ப சங்கம 
புஜை கூட்டு பிரார்த்தனை பால்குட பவனி போன்றவைகளை அறிமுகப் படுத்தி கல்வி ஆரோக்கியப் பொருளாதார வளர்ச்சி போன்றவைகள் முன் வைத்து நிகழ்ச்சிகள் ஏற்பாடு செய்தார். வுழா நிகழ்ச்சிகள் மக்கள் மேம்பாடு முன் வைத்து நடத்தப்பட்டது.

சில வருடங்களுக்கு பின்னர் பழமை விரும்பிகளும் பதவியென்ற பேய் பிடித்தவர்கள் பிடியில் 
சிக்கியதால் அதிலிருந்து போராடி அல்லல் பட விரும்பாதலால் அதன் வளர்ச்சி எண்ணங்களை தற்காலிகமாக நிறுத்தி வைத்து விலகினார். அவர்கள் செயல்களை இடையுறு செய்யாமல் ஆலய பணிகளுக்கு ஆதரவு வழங்கி வருகிறார். அவருடைய சிந்தனை விதைகள் விதைக்கப்பட்டது. 

2000த்தில் செண்பகவல்லி அம்மன் ஆலயத்தில் ஏற்படுத்தப் பட்ட மாற்றங்கள் ஸ்ரீகிருஷ்ணன் ஆலயம் உயர்ந்துவளர்வதற்கும் புத்துணர்ச்சியுடன் இளைஞர்கள் செயல்படுவதற்கும் காரணமாக அமைந்தது. அது போன்ற சிந்தனைகள் பல ஆலயங்களின் மாற்றங்களுக்கு உதவின.
**களமச்சேரி மகாகணபதி கோயில்** இந்தியாவில் கேரள மாநிலத்தில் வடக்கு களமசேரியில் உள்ள ஒரு இந்துக் கோயிலாகும். இக்கோயிலில் கணபதி மற்றும் சுப்பிரமணியன், நவகிரகங்கள், சிவன், பார்வதி, ராமர் ஆகிய கடவுளர்கள் உள்ளனர்.

வரலாறு
------

இக்கோயில் 1981 ஆம் ஆண்டு களமச்சேரி நகரத்தில் வாழ்ந்த ஒரு முக்கிய பக்தரான என். ரெகுநாத மேனனால் கட்டப்பட்டதாகும்.

கோயில் அமைப்பு
--------------

இக்கோயில் ஆரம்பத்தில் ஒரு எளிய கட்டுமானமாக, கணபதி, சுப்பிரமணியர் (நவக்கிரகங்களுடன்) ஆகிய சன்னதிகளுடன் மேற்கு நோக்கி அருகருகே அமைந்துள்ள இரண்டு கான்கிரீட் கட்டமைப்புகளுக்குள் இருந்தது. இதனிடையில் பல கடவுளர்களைக் கொண்ட, மிக சமீபத்திய உயரமான கட்டமைப்பிற்கு செல்லும் வகையில் படிக்கட்டுகள் அமைந்துள்ளன. சிவன், பார்வதி, ராமர், தட்சிணாமூர்த்தி, சண்டிகேசுவரர் ஆகியோருக்கான புதிய சன்னதிகள் 2000ஆம் ஆண்டில் கட்டப்பட்டன. முழுக்கட்டுமானப் பகுதியும் சுமார் 5,000 சதுர அடிகள் (460 m2) பரப்பளவில் உள்ளது. இக்கோயிலுக்கு வெளிப்புற சுவர்கள் இல்லை. கணபதி சன்னதிக்கு எதிரில் அரச மரம் உள்ளது. கோயில் வளாகத்தில் மைதானம் உள்ளது. பரபரப்பு நிறைந்த ஏலூர் - களமச்சேரி சாலை இக்கோயிலுக்கு முன்னால் செல்கிறது. கோயிலின் முன்புறத்தில் சாலையின் இடைவெளி மிகவும் குறுகியதாக (சுமார் 30 அடி) இருப்பதால், இக்கடவுளை 'சாலையோர கணபதி' என்ற புனைப்பெயரைப் பெற்றுள்ளார்.

நிகழ்வுகள்
----------

யானைகளை விநாயனின் அவதாரமாக பக்தர்கள் குறிப்பிடுவர். இக்கோயிலில் கடந்த 20 ஆண்டுகளாக மலையாள நாட்காட்டியின் கார்க்கிடகோம் மாதத்தின் முதல் நாளில் பெரிய அளவில் *அஷ்ட திரவிய மகா கணபதி ஹவனம்,* *ஆனையூட்டு* ஒவ்வொரு வருடமும் நடத்தப்படுகிறது. நான்கு ஆண்டுகளுக்கு ஒருமுறை *கஜபூஜை* நடத்தப்படுகிறது.

மேலும் பார்க்கவும்
------------------

* கேரளாவின் கோவில்கள்

மேற்கோள்கள்
-----------

1. ↑  Kerala-History பரணிடப்பட்டது 2006-08-26 at the வந்தவழி இயந்திரம்
2. ↑

வெளி இணைப்புகள்
---------------

வார்ப்புரு:Hindu temples in Kerala
**மேரா கௌ சோங்பா** அல்லது **மேரா வயுங்கப்பா** அல்லது **மேரா தாமே தான்பா** என்று பல்வேறு பெயர்களில் அழைக்கப்படும் இந்த கலாச்சார திருவிழா, இந்தியாவின் மணிப்பூர் மாநிலத்தில் வசிக்கும் மெய்தி பழங்குடி மக்கள் உட்பட அங்கு வசிக்கும் ஒவ்வொரு பழங்குடி இனக்குழுக்களாலும் ஒற்றுமையின் விழாவாக கொண்டாடப்படுகிறது. மெய்தி நாட்காட்டியின் மேரா மாதத்தின் சந்திர நாளான பதினைந்தாம் தேதி இவ்விழா கொண்டாடப்படுகிறது. 

மணிப்பூர் மாநிலத்தில் உள்ள பல்வேறு இனக்குழுக்களுக்கு இடையே உள்ள ஒற்றுமையை நினைவுபடுத்தும் ஒரு அடையாளமாகவும், மேலும்'*மணிப்பூரி தேசியவாதத்தின் கருத்தை வலுப்படுத்தும்* விதமாகவும், இவ்விழா நீண்ட காலமாக கொண்டாடப்படுகிறது.

சனா கோனுங் என்று அழைக்கப்படும் மணிப்பூரின் அரச குடும்பத்தின் அரண்மனையான காங்லாவின் மைதானத்தில் ஒவ்வொரு பழங்குடி இனத்தவரும் அவர்களின் இன ஆடைகளையும், அணிகலன்களையும், போர்கருவிகளையும் அணிந்து வந்து, அரச குடும்பத்தின் முன்பாக தங்களின் கலாச்சாரத்தை அடையாளப்படுத்தும் விதமாக கலை நிகழ்ச்சிகள், நடனங்கள், இசை நிகழ்ச்சிகள், பொய் சண்டைகள் என வெளிப்படுத்துவார்கள்.மன்னர் மற்றும் பழங்குடி தலைவர்களுக்கு இடையே பரிசுப் பரிமாற்றம் மற்றும் கலாச்சார நிகழ்ச்சிகள் மற்றும் விளையாட்டு நிகழ்ச்சிகள் ஆகியவைகள் இதன் முக்கிட்டா அம்சங்களாகும்.

வரலாறும் கொண்டாட்டமும்
----------------------

இந்த திருவிழா கிபி முதல் நூற்றாண்டில் நோங்டா லைரன் பகாங்பாவின் காலத்திலிருந்தே தொடங்கியது, 1891 க்கு முன், இந்த திருவிழா கங்க்லா கோட்டையில் உள்ள நுங்கோய்பியிலும், தென்மேற்கில் உள்ள கங்லாசாவிலிருந்து மேற்கு திசையில், உள்ள லம்பாக் மைதானத்திலும் நடத்தப்பட்டது. 

ஒவ்வொரு ஆண்டும், செப்டம்பர்/அக்டோபரில் வரும் மேரா மாதத்தில், ஹூ சோங்பா திருவிழா கொண்டாடப்படுகிறது, இதில் அனைத்து பழங்குடித் தலைவர்கள் அல்லது குல்லக்பாக்கள் அவர்களோடு சுற்றியுள்ள மலைப்பகுதிகளைச் சேர்ந்த பழங்குடி மக்களும் திரளாக பங்கேற்கின்றனர்.

மேரா ஹூ சோங்பா திருவிழா உண்மையில் ஆயிரக்கணக்கானோர் கூடும் ஒரு பெரிய திருவிழா, எனவே, தங்கும் இடம் மற்றும் விருந்துக்கான ஏற்பாடுகள் மணிப்பூர் மன்னரின் நேரடி மேற்பார்வையில் செய்யப்படுகிறது; பழங்குடியினர் விவகார அலுவலகம் (ஹாவோ மச்சா லோயிசாங்) இந்த விழாவின் முழுப் பொறுப்பையும் கொண்டுள்ளது.

திருவிழா ஒரு பெரிய விருந்துடன் முடிவடைகிறது; உணவில் உலர்ந்த மீன், மாடுகள், எருமைகள், நாய்கள் போன்றவற்றின் கறி வழங்கப்படும். விழாவில் பங்குகொள்ளும் அனைவரும் தங்களுக்கு விருப்பமான இறைச்சியை எடுத்துக் கொள்ளவும், அவர்கள் விரும்பும் பானத்தை அனுபவிக்கவும் அனுமதிக்கப்படுகிறார்கள். மணிப்பூரின் அனைத்து மலைவாழ் பழங்குடியினரும் கலந்துகொள்ளும் இந்த திருவிழா மணிப்பூரில் உள்ள மிகப்பெரிய திருவிழாவாகும்.

மேலும் காண்க
------------

* சஜிபு செயிரோபா
* நிங்கோல் சக Ou பா
* ஹெய்க்ரு ஹிடோங்பா
* யோஷாங்
* இமொயினு இரத்ப
* பாந்தொய்பி இரத்பா
* மேரா சாரல் ஹௌபா

மேற்கோள்கள்
-----------

1. ↑  "Mera Hou Chongba: Manipur celebrates festival of oneness". .
2. ↑  "Manipurs traditional Mera Houchongba festival aims to integrate communities". .
3. ↑  "Mera Houchongba Festival By Budha Kamei". .
கணிதத்தில் **ஓருறுப்புச் செயலி** அல்லது **ஓருறுப்புச் செயல்** (*unary operation*) என்பது, ஒரேயொரு உறுப்பைக் கொண்டு செய்யப்படும் செயலியாகும். அதாவது இச் செயலிக்கு ஒரேயொரு உள்ளீடுதான் தரப்படும். குறிப்பாக சார்புகள் ஓருறுப்புச் செயலிகள் ஆகும். சார்பு {\displaystyle f:\ A\to A} (*A* ஒரு கணம்), *A* இன் மீது வரையறுக்கப்பட்ட ஓருறுப்புச் செயலி.

எடுத்துக்காட்டுகள்
------------------

சில ஓருறுப்புச் செயலிகள் கீழே தரப்பட்டுள்ளன:

* எதிர்மமாக்கல்

இச்செயலானது ஒரேயொரு எண்ணின் எதிர்ம மதிப்பைக் காண்பதற்குப் பயன்படுகிறது. 

{\displaystyle -(3)=-3}
{\displaystyle -(-3)=3}
{\displaystyle 0-n} இன் சுருக்கப்பட்ட வடிவமான {\displaystyle -n} உம், எதிர்மமாக்கல் செயலும் ஒன்றானவை அல்ல.

* நேர்மமம் எதிர்மமும்

ஓர் எண்ணை நேர்மமாக்கல் (+) மற்றும் எதிர்மமாக்கல் (-) ஆகிய இரு செயலிகளும் ஓருறுப்புச் செயலிகளாகும்.

(+2) = 2
(+(−2)) = −2
(−(−2)) = +2
(-(+2)) = -2
இரண்டுக்கு மேற்பட்ட செயலிகளைக் கொண்டுள்ள ஒரு கணிதக் கூற்றில், ஒரு உள்ளீடு மட்டும் கொண்டுள்ளதால், ஓருறுப்புச் செயலியே முதலில் செய்யப்படல் வேண்டும்.

எடுத்துக்காட்டு:

3 − −2 இத்தொடரில் இடமிருந்து முதலில் வரும் - குறி ஈருறுப்புச் செயலி; இரண்டாவது வரும் - ஓருறுப்புச் செயலி. எனவே இதன் மதிப்புகாண பின்பற்றப்படவேண்டிய வரிசைமுறை:
3 − (−2) = 3 + 2 =5
* இடமாற்று அணிகாணல்

ஒரு அணியின் இடமாற்று அணி காண்பது ஓருறுப்புச் செயல்.

அணி *A* இன் இடமாற்று அணி
*AT*

எடுத்துக்காட்டு:
A = {\displaystyle {\begin{pmatrix}1&2\\-4&5\\7&8\end{pmatrix}}}

இதனுடைய இடமாற்று அணி

AT = {\displaystyle {\begin{pmatrix}1&-4&7\\2&5&8\\\end{pmatrix}}}

வர்க்கமூலம் காணல், வர்க்கம் காணல், தொடர் பெருக்கம் காணல் ஆகியவையும் ஓருறுப்புச் செயலிகளுக்கு எடுத்துக்காட்டுகளாகும்.

* முக்கோணவியல் சார்புகள்

முக்கோணவியலில் {\displaystyle \sin }, {\displaystyle \cos }, {\displaystyle \tan } போன்ற முக்கோணவியல் சார்புகள் ஓருறுப்புச் செயலிகளாகும். ஏனெனில் இச்சார்புகளில் ஒரேயொரு தருமதிப்பை இட்டு அதற்குரிய பெறுமதிப்பைக் காண இயலும். மாறாக கணித்ததின் கூட்டல் போன்ற ஈருறுப்புச் செயலிகளுக்கு இரண்டு உள்ளீடுகள் தேவைப்படுகிறது.

* தனிமதிப்பு காணல்

ஒரு எண்ணின் தனி மதிப்பு காணும் செயல், ஓருறுப்புச் செயலாகும்.

{\displaystyle |n|={\begin{cases}n,&{\mbox{if }}n\geq 0\\-n,&{\mbox{if }}n<0\end{cases}}}
இங்கு {\displaystyle |n|} என்ற குறியீடு n இன் தனிமதிப்பைக் குறிக்கிறது.

மேற்கோள்கள்
-----------

* Matt Insall, "Unary Operation", *MathWorld*.

வெளியிணைப்புகள்
---------------

* 

* பொதுவகத்தில் ஓருறுப்புச் செயலிகள் தொடர்பாக ஊடகக் கோப்புகள் உள்ளன.

1. ↑  "Absolute value". .
**காட்டாடிக்கடவு** என்பது இந்தியாவின் கேரள மாநிலம் இடுக்கி மாவட்டத்தில் தொடுபுழா அருகே வண்ணாபுரம் பஞ்சாயத்தில் அமைந்துள்ள ஒரு மலையேற்றத் தலம் ஆகும். இது எர்ணாகுளம் மாவட்டத்தில் உள்ள மூவாற்றுப்புழையில் இருந்து 34 கி.மீ தொலைவில் அமைந்துள்ளது.

நோக்கு
------

வண்ணாபுரம் ஊராட்சிக்கு உட்பட்ட காட்டாடிக்கடவு பாரம்பரிய பண்ணை மற்றும் மலை சுற்றுலா சங்கத்தின் கட்டுப்பாட்டில் உள்ளது. இது தொடுபுழாவில் இருந்து 30 கி.மீ தொலைவிலும், வண்ணாபுரம் கல்லிப்பாறை சந்திப்பில் இருந்து 2 கி.மீ தொலைவிலும் அமைந்துள்ளது. இங்குள்ள முக்கிய இடங்கள் முனியரா மற்றும் உள்ளே இருக்கும் பழங்கால எழுத்துக்கள் ஆகும். மரத்தகமலா என்பது காட்டடிக்கடவிலிருந்து 800 மீ தொலைவில் அமைந்துள்ள ஒரு குன்று ஆகும்.  எர்ணாகுளம் மாவட்டத்தில் உள்ள பூததங்கெட்டு அணையின் ஒரு பகுதியை காட்டடிக்கடவில் இருந்து பார்க்க முடியும். இலவீழபூஞ்சிரா மற்றும் தொம்மன்குத்து போன்ற சுற்றுலாத் தலங்களை இங்கிருந்து பார்க்க முடியும். கொட்டப்பாரா காட்சி முனை மற்றும் ஆனையடிகுத்து நீர்வீழ்ச்சிகளும் காட்டடிக்கடவுக்கு அருகில் அமைந்துள்ளன.

மேற்கோள்கள்
-----------

1. ↑  "മരതകമലയിലെ കാറ്റാടിക്കടവ്". 2018-01-30. .
2. ↑  "കാറ്റാടിക്കടവ്, അധികം പേർക്കുമറിയാത്ത അതിമനോഹര മല" (in ml). .
3. ↑  "ഇടുക്കിയിലെ ഈ മലയിൽ നിന്ന് നോക്കിയാൽ ശ്വാസം നിലച്ചുപോകും; അധികം പേർക്കറിയാത്ത വ്യൂപോയിന്റ്". .
**சிறீ சோமேஸ்வர சுவாமி கோயில்** (*Someswara Swamy Temple*) என்பது இந்திய மாநிலமான ஆந்திரப் பிரதேசத்தில் விசாகப்பட்டினத்திலிருந்து 35 கி.மீ தூரத்தில் அப்பிக்கொண்டா என்ற கிராமத்தில் ஒரு மலையில் அமைந்துள்ள சிவன் கோயிலாகும். ஒரு உள்ளூர் புனைவுகளின்படி, 'கபில மகரிஷி'க்கு சிவன் வழங்கிய ஆத்மலிங்கம் கருவறைக்குள் உள்ளது.

கடவுள் மீது அபரிமிதமான பக்தி நம்பிக்கைகளைக் கொண்டிருந்த கபில மகரிஷி, இந்த இடத்தில் நூறு சிவலிங்கங்களை அமைத்தார். இவற்றில், தற்போது ஐந்து சிவலிங்கங்கள் மட்டுமே காணப்படுகின்றன. மற்ற அனைத்தும் காலப்போக்கில் நிலத்தடியில் ஒன்றிணைந்ததாகக் கூறப்படுகிறது.

வரலாறு
------

இந்தக் கோயில் 1070ஆம் ஆண்டில் சோழ வம்சத்தின் முதலாம் குலோத்துங்க சோழனால் கட்டப்பட்டது. இது சோழ நினைவுச்சின்னம் என்று குறிப்பிடப்படுகிறது.

பின்னணி
-------

சோமேசுவரர் கோயில் மிகவும் பிரபலமானது. இந்த பிராந்தியத்தில், மகா சிவராத்திரிக்கு 1 லட்சத்துக்கும் மேற்பட்ட (100,000) பக்தர்கள் திருவிழாவின் போது வருவார்கள்.  இந்தக் கோவிலை இந்திய தொல்பொருள் ஆய்வு நிறுவனம் பாதுகாக்கப்பட்ட நினைவுச்சின்னமாக அறிவித்துள்ளது.

மேற்கோள்கள்
-----------

1. ↑  "Appikonda Beach temple washed out by modernity | Visakhapatnam News" (in en). *தி டைம்ஸ் ஆஃப் இந்தியா*. TNN (Mumbai). 25 July 2015. .
2. ↑  "Lord Shiva temples set for Sivaratri in Visakhapatnam". .
3. ↑  "Protected Monuments in Andhra Pradesh". இந்தியத் தொல்லியல் ஆய்வகம். .
4. ↑  "Monuments: Visakhapatnam District". Andhra Pradesh Department of Archeology and Museums. .
**திரக்சாரமம்** (Draksharama) என்பது இந்துக் கடவுளான சிவனுக்கு அர்பணிக்கப்பட்ட புனிதமான ஐந்து பஞ்சராம சேத்த்திரங்களில் ஒன்றாகும். இந்தக் கோயில் தென்னிந்திய மாநிலமான ஆந்திரப் பிரதேசத்தின் கிழக்கு கோதாவரி நகரத்தில் அமைந்துள்ளது. பீமேசுவர சுவாமி என்பது இந்த கோவிலில் சிவபெருமானைக் குறிக்கிறது.

கோயிலின் வரலாறு
---------------

கோயிலிலுள்ள கல்வெட்டுகள் கி.பி 9 மற்றும் 10 ஆம் நூற்றாண்டுகளுக்கு இடையில் கீழை சாளுக்கிய மன்னர் பீமனால் கட்டப்பட்டவை என்பதை வெளிப்படுத்துகின்றன. கட்டடக்கலை மற்றும் சிற்ப ரீதியாக, இந்த கோயில் சாளுக்கியர் மற்றும் சோழர் பாணிகளின் கலவையை பிரதிபலிக்கிறது.

புராணம்
-------

இந்த இடம் தக்கன் யாகம் செய்த இடமாகக் கருதப்படுகிறது. சிவனை மதியாமலும் அவருக்கு கொடுக்க வேண்டிய அவிர்பாகத்தைக் கொடுக்காமலும் யாகத்தை நிகழ்த்திய தக்கனை தண்டிக்க சிவனது நெற்றிக் கண்ணில் இருந்து வீரபத்திரர் தோன்றி தக்சனை தண்டித்த இடமென்றும் புராணங்கள் கூறுகிறது. இந்த கதையின் காரணமாக, இந்த இடம் தெற்கின் தட்சிண காசி வாரணாசி என்றும் அழைக்கப்படுகிறது.

அடைவது எப்படி
-------------

இந்த இடம்
அமலபுரத்திலிருந்து 25 கி.மீ தூரத்திலும், காக்கிநாடாவிலிருந்து 28 கி.மீ தொலைவிலும், ராஜமன்றியிலிருந்து 50 கி.மீ தூரத்திலும் அமைந்துள்ளது. ராஜமன்றி மற்றும் காக்கிநாடாவிலிருந்து தொடருந்தில் பயணம் செய்து அங்கிருந்து சாலை வழியாக இந்த ஊரை அடையலாம். மாநில நெடுஞ்சாலை இந்தியாவின் அனைத்து முக்கிய நகரங்கள் மற்றும் நகரங்களுடன் இணைக்கிறது. அடிக்கடி பேருந்து சேவைகள் கிடைக்கின்றன. ராஜமன்றி வானூர்தி நிலையம் அருகிலுள்ள விமான நிலையமாகும்

மேற்கோள்கள்
-----------

1. ↑  Ramaswamy, Chitra (2017-07-06). "Rich in lore and sculptures" (in en-IN). *The Hindu*. .
ஜான் ஐசக் 2019 இல்
**ஜான் ஐசக்** (1943 - 2023) என்பவர் இந்தியாவில் பிறந்த ஒளிப்படக் கலைஞரும் எழுத்தாளரும் ஆவார். இவர் தனது தொழில் மற்றும் வாழ்க்கையின் மேம்பட்ட நிலைக்காக நியூயார்க் நகரில் வாழ்ந்தார். ஐக்கிய நாடுகள் அவையின் ஒளிப்படப்பட பத்திரிக்கையாளராக பணியாற்றியதற்காக அறியப்படுவதோடு மட்டுமல்லாமல், ஆட்ரி ஹெப்பர்ன் மற்றும் மைக்கல் ஜாக்சன் உள்ளிட்ட பிரபலங்களை ஒளிப்படம் எடுத்த சுயாதீனமானக் கலைஞராகவும் இவர் அறியப்படுகிறார். ஐநாவில் பணி ஓய்வு பெற்ற பிறகு, இவர் முதன்மையாக காட்டுயிர் மற்றும் பயண ஒளிபடக் கலைஞராக மாறினார்.

துவக்க வாழ்க்கை
---------------

ஜான் ஐசக் தமிழ்நாட்டின் திருச்சிராப்பள்ளி மாவட்டம், மணச்சநல்லூருக்கு அருகே உள்ள இருங்களூர் என்ற சிற்றூரில் 1943 ஆம் ஆண்டு பிறந்தார். சென்னை பல்கலைக்கழகத்தில் உள்ள புதுக் கல்லூரியில் விலங்கியல் துறையில் இளம் அறிவியல் பட்டம் பெற்றார். இசைக்கனவுகளுடன் அமெரிக்காவுக்கு வந்தடைந்தார். கிடாருடன் அமெரிக்கத் தெருக்களில் இசைத்துக் கொண்டிருந்தார். இந்நிலையில் ஐ.நாவில் பணிபுரியும் ஒரு பெண் இவரை ஐ.நா பாடகர் குழுவில் சேர்த்துவிட்டார்.

தொழில்
------

பின்னர் ஐசக் ஐ.நாவில் தகவல் கொண்டு சேர்ப்பவராக தனது தொழில் வாழ்க்கையைத் தொடங்கினார். இருண்ட அறை தொழில்நுட்ப வல்லுநராகவும், இறுதியில் ஒளிப்பட பத்திரிகையாளராகவும் மாறினார். இவர் 20 ஆண்டுகளாக இந்தப் பொறுப்பை வகித்தார். 1998 இல் ஐ.நா.வில் இருந்து ஓய்வு பெறுவதற்கு முன்பு ஒளிப்படப் பிரிவின் தலைவர் பதவிக்கு உயர்ந்தார்.

2008 ஆம் ஆண்டில், காஷ்மீரின் மக்கள் மற்றும் நிலப்பரப்பு பற்றிய *தி வேல் ஆஃப் காஷ்மீர்* என்ற புத்தகத்தை இணைந்து எழுதினார்.  2009 ஆம் ஆண்டில், *அவுட்டோர் ஃபோட்டோகிராஃபர்* இதழ் இவரது புத்தகத்தைப் பற்றியும் இவரைப் பற்றியும் ஒரு சிறப்புக் கட்டுரையை வெளியிட்டது, அதில் "குறிப்பாக பணி ஓய்வு பெற்ற ஒளிப்படக் கலைஞருக்கு இந்த புத்தகம் ஒரு கடினமான பணியாக இருந்திருக்கும்." என்றது. 

2002 ஆம் ஆண்டில், *தி வாசிங்டன் போஸ்ட்* ஆப்பிரிக்காவில் இவரால் எடுக்கப்பட்ட ஒளிப்படங்களை நாளிதழிலும் அதன் இணையதளத்திலும் வெளியிட்டது. 

மிக அண்மையில், ஆட்ரி ஹெப்பர்னின் வாழ்க்கையைப் பற்றிய 2021 ஆவணப்படத்தில் ஜான் தோன்றினார்.

மேற்கோள்கள்
-----------

1. ↑  அஞ்சலி: ஜான் ஐசக் 1943 - 2023 உயிர் மலரும் கலை, இந்து தமிழ் திசை ஜெயக்குமார், 5, நவம்பர் 2023
2. ↑  Amazon.com *The Vale of Kashmir*, book page
3. ↑  *Outdoor Photographer*, "In the Valley of Kashmir," June 9, 2009
4. ↑  *Washington Post*, "A Day in the Life of Africa," John Isaac
5. ↑  Felperin, Leslie (2020-12-17). "'Audrey': Film Review" (in en-US). .

வெளி இணைப்புகள்
---------------

* அதிகாரப்பூர்வ இணையதளம்
* instructor page, John Isaac, the Missouri Photo Workshop
* Perello, Ibarionex R. (1 October 2006). "John Isaac: Master Printer". *Outdoor Photographer*. .
* Hart, Russel (10 December 2010). "John Isaac: The Passion of a U.N. Photographer". *American Photo*. .
**ஸ்ரீ வேதநாராயண கோயில்** *(Sri Vedanarayana Temple)* அல்லது **மத்ஸ்ய நாராயண கோயில்** என்பது இந்தியாவின் ஆந்திர மாநிலத்தின் சித்தூர் மாவட்டத்தில் நாகலபுரம் நகரில் அமைந்துள்ள இந்து-வைணவ கோயில் ஆகும். இந்த கோயில் விஷ்ணுவிற்கு மச்ச (மீன்) அவதாரம் வடிவத்தில் அர்ப்பணிக்கப்பட்டுள்ளது, மேலும் இது மத்ஸ்ய நாராயணா அல்லது வேத நாராயணா என்று குறிப்பிடப்படுகிறது. இந்தியாவில் திருமால் தசாவதாரங்களில் முதல் அவதாரமான மச்ச அவதாரமாகச் சித்தரிக்கப்படும் ஒரு சில கோயில்களில் ஒன்றாகும்.

நிர்வாகம்
---------

இந்த கோயிலைத் திருமலை திருப்பதி தேவஸ்தானம் நிர்வகித்துவருகின்றது.

முக்கியத்துவம்
--------------

இந்த கோயில் சூரிய பூசை உற்சவத்திற்கு புகழ் பெற்றது. இது ஒரு வானியல் அற்புதமாகக் கருதப்படுகிறது. இப்பண்டிகையின் போது ஒளிரும் சூரிய கதிர்கள் ஆண்டுதோறும் மூன்று நாட்கள் கர்பக்கிரகத்தில் உள்ள குலதெய்வமான வேதநாராயண மீது நேரடியாக விழுகின்றது. காலை கோயில் கோபுரத்தில் தொடங்கி மாலை கற்பா கிரகத்தின் மீது 360 அடி தூரம் பயணிக்கிறது. முதல் நாளில் கதிர்கள் தெய்வத்தின் அடிவாரத்திலும், இரண்டாவது நாள் நாவலிலும், மூன்றாம் நாள் கிரீடத்திலும் விழுகிறது.

பண்டிகைகள்
----------

சூரிய பூஜை உற்சவம் கோயிலின் முக்கியமான பண்டிகைகளில் ஒன்றாகும். இப்பண்டிகையின் போது சூரியனின் கதிர்கள் நேரடியாகச் சூரிய அஸ்தமனத்திற்கு முன் மாலை நேரத்தில் மேற்கு நோக்கி எதிர்கொள்ளும் கர்பக்ரிஹாவில் உள்ள தெய்வத்தின் மீது விழுகின்றன.

மேலும் காண்க
------------

* திருமலை திருப்பதி தேவஸ்தானங்களின் (டி.டி.டி) கீழ் உள்ள கோயில்களின் பட்டியல்

மேற்கோள்கள்
-----------

1. 1 2 3 4  "Sun rays enter temple a day before Surya Puja festival". *The Hindu*. 25 March 2015.. பார்த்த நாள்: 26 September 2017.
2. ↑  "Nagalapuram temple all set for ‘Surya Puja’". *The Hindu*. 19 May 2016.. பார்த்த நாள்: 24 July 2017.
பீமகாளி கோயிலின் வெளிப்புறத்தில் சிக்கலான மர வேலைப்பாடு
**பீமகாளி கோயில்** (*Bhimakali Temple*) இந்தியாவின் இமாச்சலப் பிரதேசத்தில் உள்ள சரகானில் உள்ள ஒரு கோயில் ஆகும். இது முன்னாள் புசாகரின் ஆட்சியாளர்களின் தாய் தெய்வமான பீமகாளிக்கு அர்ப்பணிக்கப்பட்டுள்ளது. சிம்லாவிலிருந்து சுமார் 180 கிமீ தொலைவில் அமைந்துள்ள இந்த ஆலயம் 51 சக்தி பீடங்களைப் போன்று புனிதமானது.

புகைப்படங்கள்
-------------

* பீமகாளி கோயிலின் வாசலில் உள்ள கல்வெட்டு - இந்த வாயில்கள் மன்னன் பதம் சிகின் (1827) ஆட்சியில் செய்யப்பட்டன.பீமகாளி கோயிலின் வாசலில் உள்ள கல்வெட்டு - இந்த வாயில்கள் மன்னன் பதம் சிகின் (1827) ஆட்சியில் செய்யப்பட்டன.
* கோவிலின் கதவு ஒன்றில் வேலைப்பாடுகோவிலின் கதவு ஒன்றில் வேலைப்பாடு
* பீமகாளி கோயிலின் உள் முற்றம்பீமகாளி கோயிலின் உள் முற்றம்
* மழைக்காலத்தில் கோயிலின் தோற்றம்மழைக்காலத்தில் கோயிலின் தோற்றம்
* பீமகாளி கோயில்பீமகாளி கோயில்
* பீமகாளி கோயிலுக்குப் பக்கத்தில் ஒரு கோயில்பீமகாளி கோயிலுக்குப் பக்கத்தில் ஒரு கோயில்
* பீமகாளி கோவில்பீமகாளி கோவில்

சான்றுகள்
---------

1. ↑  Prem N. Nag, Dainik Jagran, 26 August 2007

வெளி இணைப்புகள்
---------------

விக்கிமீடியா பொதுவகத்தில்,  
 ***Bhimakali Temple***   
என்பதின் ஊடகங்கள் உள்ளன. 

* Of Stones Soaked In History
* Bhimamkali info on NIC
* Image of Bhimakali temple
கெப்ளர் - 41 அல்லது KOI - 196(**Kepler-41** or **KOI-196)** என்பது சிக்னசு விண்மீன் குழுவில் உள்ள ஒரு விண்மீன் ஆகும். சூரியனைப் போன்ற ஜி - வகை முதன்மை வரிசை விண்மீனாகும் , இது சுமார் 3,68 ஒளி ஆண்டுகள் (1130 பார்செக்) தொலைவில் அமைந்துள்ளது.  சூரியனை விட 129% மடங்கு ஆரமும் 5,750 கெ. மேற்பரப்பு வெப்பநிலையும் 115% சூரியப் பொறுண்மையும் கொண்டுள்ளது. 2013 - 14 ஆம் ஆண்டில் கெப்ளர் - 41 க்கு விண்மீன் இணைகளைத் தேடுவது உறுதியற்ற முடிவுகளை அளித்துள்ளது - கெப்ளர் 41 ஒற்றை விண்மீனாக உள்ளது.

கோள் அமைப்பு
------------

2011 ஆம் ஆண்டில் கெப்ளர் - 41பி என்ற கோள் விண்மீனின் வட்டணையில் கண்டுபிடிக்கப்பட்டது. இந்தக் கோள் கெப்ளர் - 41க்கு மிக அருகில் 1.86 நாள் அலைவுநேரத்தில் சுற்றி வருகிறது. கெப்ளர் - 41 இலிருந்து அதிக அளவு கதிர்வீச்சைப் பெற்ற போதிலும் , கெப்ளர். 41பி யின் ஆரம் வியாழனை விட குறைவாக இருப்பதாக தொடக்கத்தில் நம்பப்பட்டது. இது ஒரு சூடான வியாழன் இயல்பற்றதாக இருப்பினும் பின்னர் செய்த நோக்கீடுகள் மற்ற சூடான வியாழன்களைப் போலவே ஒரு கூடுதலான ஆரத்தைக் காட்டின. கெப்ளர் - 41பி ம் வடிவியல் தெறிப்பெண் 0.30 ஆகும்.

கெப்ளர்-41 தொகுதி| துணை(விண்மீனில் இருந்து) | திணிவு | அரைப்பேரச்சு(AU) | சுற்றுக்காலம்(நாட்கள்) | வட்டவிலகல் |
| --- | --- | --- | --- | --- |
| **b** | 0.56±0.08 *M*J | 0.03101±0.0004 | 1.85555820±0.00000052 | 0 (fixed) |

மேற்கோள்கள்
-----------

1. ↑  Esteves, Lisa J.; Mooij, Ernst J. W. De; Jayawardhana, Ray (2014), "Changing Phases of Alien Worlds: Probing Atmospheres Of Kepler Planets with High-Precision Photometry", *The Astrophysical Journal*, p. 150, arXiv:1407.2245, Bibcode:2015ApJ...804..150E, doi:10.1088/0004-637X/804/2/150 `{{citation}}`: Missing or empty `|url=` (help)
2. ↑
ஜான் எஃப். ரோஸ் கல்லூரி தொழிற்கல்வி நிறுவனம் என்பது கனடாவின் ஒன்டாரியோவில் உள்ள குயெல்ப் நகரில் உள்ள தொழிற்கல்வி கற்றல் நிறுவனமாகும், இது நாட்டிலேயே முதன்மையானதாகக் கருதப்படுகிறது.
 1922 ஆம் ஆண்டு ஒரேகான் மாநில கண்காட்சியில் ஒரேகான் வேளாண் கல்லூரி தொழிற்கல்வி கண்காட்சி.
**தொழிற்கல்வி** (Vocational education) என்பது ஒரு கைவினைஞராக ஒரு திறமையான கைவினைப்பொருட்களை உருவாக்குவதற்கு, வர்த்தராக்க அல்லது தொழில்நுட்ப வல்லுநராக்க மக்களைத் தயார்படுத்தும் கல்வியாகும்.தொழிற்கல்வி என்பது ஒரு தனிநபருக்குத் தேவையான திறமையுடன் வேலைவாய்ப்பிற்கு அல்லது சுயதொழில் செய்யத் தயார்படுத்தும் வகையிலான கல்வியாகக் கருதப்படுகிறது.  **தொழில் மற்றும் தொழில்நுட்பக் கல்வி**,  அல்லது **TVET** (தொழில்நுட்பம் மற்றும் தொழிற்கல்வி மற்றும் பயிற்சி) மற்றும் **TAFE** (தொழில்நுட்பம் மற்றும் மேலதிகக் கல்வி) போன்ற சுருக்கெழுத்துக்கள் உட்பட பல்வேறு நாட்டைப் பொறுத்து தொழிற்கல்வி பல்வேறு பெயர்களால் அறியப்படுகிறது.

ஒரு தொழிற்கல்வி பள்ளி என்பது தொழில் கல்வியை வழங்குவதற்காக வடிவமைக்கப்பட்ட ஒரு வகைக் கல்வி நிறுவனம் ஆகும்.

தொழிற்கல்வியானது இரண்டாம் நிலை, மேலதிகக் கல்வி அல்லது உயர்கல்வி மட்டத்தில் நடைபெறலாம் மற்றும் தொழிற்பயிற்சி முறையுடன் தொடர்பு கொள்ளலாம். இரண்டாம் நிலைக்குப் பிந்தைய நிலையில், தொழிற்கல்வி பெரும்பாலும் உயர் சிறப்பு வாய்ந்த வர்த்தகப் பள்ளிகள், தொழில்நுட்பப் பள்ளிகள், சமூகக் கல்லூரிகள், மேலும் கல்விக் கல்லூரிகள் (யுகே), தொழிற்கல்வி பல்கலைக்கழகங்கள் மற்றும் தொழில்நுட்ப நிறுவனங்கள் (முன்னர் பாலிடெக்னிக் நிறுவனங்கள் என அழைக்கப்பட்டது) ஆகியவற்றால் வழங்கப்படுகிறது.

### இந்தியா

இந்தியாவில் தொழிற்கல்வி என்பது வரலாற்று ரீதியாக தொழிலாளர் அமைச்சகம், பிற மத்திய அமைச்சகங்கள் மற்றும் பல்வேறு மாநில அளவிலான அமைப்புகளால் கையாளப்பட்ட ஒரு பாடமாகும். தரநிலைகள் மற்றும் செலவுகளின் அடிப்படையில் மாறுபாடுகள் மற்றும் பன்முகத்தன்மையை ஒத்திசைக்க, தேசிய திறன்கள் தகுதி கட்டமைப்பு  டிசம்பர் 2013 இல் தொடங்கப்பட்டது.

சான்றுகள்
---------

1. ↑  Lawal, Abdulrahaman W. (2013-09-03). "Technical and Vocational Education, a Tool for National Development in Nigeria" (in en). *Mediterranean Journal of Social Sciences* **4** (8): 85. பன்னாட்டுத் தர தொடர் எண்:2039-2117. .
2. ↑  "Career and Technical Education". 15 May 2013. .
3. ↑  "Ministry of Skill Development And Entrepreneurship". .

வெளியிணைப்புகள்
---------------

* பல்வேறு தேசிய மற்றும் சர்வதேச ஆதாரங்களில் இருந்து தொகுக்கப்பட்ட தேசிய தொழிற்கல்வி முறைகளின் விவரங்கள் - யுனெஸ்கோ-யுனெவோக் தொழில்நுட்ப மற்றும் தொழிற்கல்வி மற்றும் பயிற்சிக்கான சர்வதேச மையம்
* ஒரு தொழில் அல்லது தொழிற்கல்வி பள்ளியை தேர்வு செய்தல் - US ஃபெடரல் டிரேட் கமிஷன்
* தொழிற்கல்வி திறந்த ஆவணத் திட்டத்தில்
அந்தியோகஸ் IV எபிபேன்ஸ்

{{Infobox royalty
| image = File:Antiochus IV Epiphanes - Altes Museum - Berlin - Germany 2017.jpg
| caption =அந்தியோகஸ் IV எபிபேனசின் சிற்பம் 
| succession =பாசிலெஸ் 
| moretext = 
| reign = கிமு 3 செப்டம்பர் 175 – நவம்பர்/டிசம்பர் 164 
| predecessor =அந்தியோகஸ் (IV செலுக்கசின் மகன்) 
| successor = அந்தியோகஸ் V யூபேட்டர்
| spouse 1 =லாவோடிஸ் IV

| issue = 

* அந்தியோகஸ் V யூபேட்டர்
* லாவோடிஸ் VI
* அந்தியோசிஸ்
* அலெக்சாண்டர் பாலஸ்

**அந்தியோகஸ் IV எபிபேன்ஸ்** (*Antiochus IV Epiphanes')' (கிமு215 – 164) எலானியத்தில் மேற்காசியாவை ஆண்ட கிரேக்க செலுக்கியப் பேரரசர் ஆவார்.இவர் பேரரசர் மூன்றாம் அந்தியோகசின் மகன் ஆவார். இவர் செலூக்கிய பேரரசை கிமு 175 முதல் 164 முடிய ஆட்சி செய்தார்இவரது ஆட்சிக் காலத்தில் யூதேயா மற்றும் சமாரியா வாழ் யூதர்கள் படுகொலை செய்யப்பட்டனர். மேலும் யூதேயாவில் செலூக்கியப் பேரரசுக்கு எதிராக மக்கபேய யூதர்கள் கிளர்ச்சி செய்து மக்கபேயர் இராச்சியத்தை நிறுவினர்.யூதேயாவில் ஹோஸ்மேனிய அரசை நிறுவினர்.*

மேற்கோள்கள்
-----------

1. ↑  "Antiochus IV Epiphanes". *Livius.org*. ?.
2. ↑  Hojte, Jakob Munk (22 June 2009) (in en). *Mithridates VI and the Pontic Kingdom*. ISD LLC. பன்னாட்டுத் தரப்புத்தக எண்:978-87-7934-655-0. .
3. ↑  Maccabean Revolt

வெளி இணைப்புகள்
---------------

* பொதுவகத்தில் அந்தியோகஸ் IV எபிபேன்ஸ் தொடர்பாக ஊடகக் கோப்புகள் உள்ளன.
* Antiochus IV Ephiphanes entry in historical sourcebook by Mahlon H. Smith
* Antiochus IV Epiphanes at *livius.org* பரணிடப்பட்டது 18 சூலை 2016 at the வந்தவழி இயந்திரம்
* Antiochus IV entry in 'Seleucid Genealogy'
**வில்சன் சாம்பரமாரி (வில்சன் சம்பிரமாரி) இந்தியாவைச் சேர்ந்த ஓர் அரசியல்வாதியாவார்.** மேற்கு வங்காள மாநிலத்தைச் சேர்ந்த இவர் இரண்டு முறை அம்மாநிலத்தின் சட்ட மன்ற உறுப்பினராக இருந்துள்ளார். கல்சினி சட்டமன்ற தொகுதியை பிரதிநிதித்துவப்படுத்துகிறார். 

2016 ஆம் ஆண்டு நடைபெற்ற சட்டமன்ற தேர்தலில் கல்சினி தொகுதியில் அகில இந்திய திரிணாமுல் காங்கிரசு கட்சியின் வேட்பாளராகப் போட்டியிட்டு வெற்றி பெற்றார்.  பாரதிய சனதா கட்சி வேட்பாளர் விசால் லாமாவை இத்தேர்தலில் வில்சன் தோற்கடித்தார்.  

2009 ஆம் ஆண்டில் நடைபெற்ற இடைத்தேர்தலில் முந்தைய சட்டமன்ற உறுப்பினர் மனோகர் திர்கியை கூர்க்கா இயன்முக்தி மோர்ச்சாவின் ஆதரவுடன் அலிபுருதுவார் தொகுதியில் சுயேட்சையாகப் போட்டியிட்டு மக்களவைத் தேர்தலில் வெற்றி பெற்றார். 2016 ஆம் ஆண்டு இவர் அகில இந்திய திரிணாமுல் காங்கிரசு கட்சியில் சேர்ந்தார், ஆனால் பின்னர் 2019 மக்களவைத் தேர்தலுக்குப் பிறகு பாரதிய சனதா கட்சிக்கு மாறினார்.

மேற்கோள்கள்
-----------

1. ↑  "Winner and Runner up Candidate in Kalchini assembly constituency". .
2. ↑  "West Bengal 2011 Wilson Champramary (Winner) KALCHINI". .
3. ↑  "West Bengal 2016 WILSON CHAMPRAMARY (Winner) KALCHINI". .
**மண்டலி வெங்கட கிருஷ்ணா ராவ்** (Mandali Venkata Krishna Rao) (ஆகஸ்ட் 4, 1926 - 27 செப்டம்பர், 1997), **எம். வி. கிருஷ்ணா ராவ்** என்றும் அழைக்கப்படும் இவர்,ஆந்திரப் பிரதேசத்தைச் சேர்ந்த அரசியல்வாதியும் அமைச்சரும் ஆவார். 1975 இல் நடந்த முதல் உலக தெலுங்கு மாநாட்டின் தலைமை அமைப்பாளராகவும், ஒருங்கிணைப்பாளராகவும் இருந்தார்

சுயசரிதை
--------

மண்டலி என்று அழைக்கப்படும் மண்டலி வெங்கட கிருஷ்ணா ராவ், 1926 ஆம் ஆண்டு ஆகஸ்ட் 4 ஆம் தேதி, இந்தியாவின் ஆந்திரப் பிரதேசம், கிருஷ்ணா மாவட்டத்தில் உள்ள கைகலுரு வட்டத்தில் உள்ள பல்லேவாடா கிராமத்தில் பிறந்தார். இவரது தந்தை வெங்கட்ராமையா கிருஷ்ணா மாவட்டத்தில் உள்ள திவி வட்டத்தில் உள்ள பவதேவரப்பள்ளியில் ஒரு பள்ளி ஆசிரியராக இருந்தார். மண்டலி தனது தொடக்கக் கல்வியை பல்லேவாடா மற்றும் பவதேவரப்பள்ளியிலும், உயர்நிலைப் பள்ளிக் கல்வி அவனிகட்டாவிலும், கல்லூரிக் கல்வியை மச்சிலிப்பட்டணத்தில் உள்ள இந்துக் கல்லூரியிலும் பெற்றார்.

இவரது அரசியல் வாழ்க்கை இளம் வயதிலேயேத் தொடங்கியது. வெள்ளையனே வெளியேறு இயக்கத்தின் போது, தேசிய மாணவர் சங்கத்தின் அவனிகட்டா கிளையின் தலைவராகப் பணியாற்றினார். மாபெரும் இயக்கத்திற்குப் பிறகு காங்கிரசு கட்சி தடை செய்யப்பட்டபோது, திவி வட்டத்தின் காங்கிரசு கட்சியின் செயலாளராக கிராமப்புறங்களில் கட்சியை திறம்பட ஒழுங்கமைத்து, அதன் மறைமுக நடவடிக்கைகளில் பங்கேற்றார். 1945ல் மாவட்ட மாணவர் காங்கிரசின் அமைப்புச் செயலாளராக நியமிக்கப்பட்டார். 1948 ஆம் ஆண்டு தில்லியில் நடைபெற்ற ஆசிய மாணவர் மாநாட்டில் அப்போதைய சென்னை மாகாணத்தைப் பிரதிநிதித்துவப்படுத்தினார். 1948-52ல் மாவட்ட இளைஞர் காங்கிரசின் தலைவராகப் பணியாற்றினார். இவர் 1953-56 இல் கிருஷ்ணா மாவட்ட காங்கிரசு கட்சியின் செயலாளராகவும், 1956-58 இல் அகில இந்திய காங்கிரசு கட்சியின் இணைச் செயலாளராகவும் இருந்தார். தனது பிரதேச காங்கிரசு கட்சியின் ஆக்கபூர்வமான பணிக்குழு மற்றும் நிலக்கொடை இயக்கக் குழுவின் அழைப்பாளராகவும் பணியாற்றினார். இவர் 1957 இல் மச்சிலிப்பட்டினம் தொகுதியில் இருந்து மக்களவைக்கு தேர்ந்தெடுக்கப்பட்டார் மற்றும் 1957-62 வரை நாடளுமன்றத்தில் பணியாற்றினார். 



1. ↑  Cohen (1979). *The Andhra Cyclone of 1977: Individual and Institutional Responses to Mass Death*. .
2. ↑  B. Prabhakara Sarma (2012-12-06). "World Telugu Conference: Then and now". *The Hindu*.. பார்த்த நாள்: 2013-02-03.
**சுமு வனவிலங்கு பூங்கா** (*Sumu Wildlife Park*) என்பது நைஜீரியாவின் பௌச்சி மாநிலத்தின் கஞ்சுவா உள்ளூர் அரசாங்கப் பகுதியின் சுமு காட்டில் அமைந்துள்ள ஒரு சிறிய விளையாட்டு இருப்பு ஆகும். இது 2006-ஆம் ஆண்டில் செயல்பாட்டிற்காக திறக்கப்பட்டது   சுமு வன காப்பகம் பௌச்சியிலிருந்து வடக்கே அமைந்துள்ளது.  இது பௌச்சியில் உள்ள மூன்று வனவிலங்கு பூங்காக்களில் ஒன்றாகும்

நன்கொடைகள்
----------

பூங்காவைத் திறந்த பிறகு, நமீபிய அரசாங்கம் 10 ஒட்டகச்சிவிங்கிகள், 53 புர்செல்ஸ் வரிக்குதிரைகள், 14 தென்னாப்பிரிக்க மான்கள், 23 நீலக் காட்டுமான்கள், 21 சிவப்பு ஹார்ட்பீஸ்ட்கள், 24 ஆப்பிரிக்க மறிமான்கள், 26 குடு வகை மான்கள், 52 தென்னாப்பிரிக்க ஆட்டு வகை மான்கள் 56 சாதாரண இம்பாலா வகை விலங்கினங்கள் ஆகியவற்றை உள்ளடக்கிய மொத்தம் 279 வனவிலங்கு இனங்களை பௌச்சி மாநில அரசுக்கு நன்கொடையாக வழங்கியது. இந்த விலங்குகள் நமீபியாவில் உள்ள பல்வேறு விளையாட்டு இருப்புகளிலிருந்து பெறப்பட்டவை. சுமு விலங்களுக்கு பாதுகாப்பாக இருப்பதையும், அது வேலியிடப்பட்ட மற்றும் விளையாட்டு நட்பு வன காப்பகமாக இருப்பதையும் அவர்கள் உறுதிசெய்தனர், எனவே இது விலங்குகளுக்கு மிகவும் பொருத்தமானது. விளையாட்டு காவலர்கள் மற்றும் வனவிலங்கு பாதுகாப்பாளர்கள் விலங்குகளை கண்காணிக்கிறார்கள்.

சுற்றுச்சூழல் மற்றும் காலநிலை
-----------------------------

பருவநிலை மாற்றத்தின் பாதிப்பில் இருந்து சுற்றுச்சூழலைப் பாதுகாக்க உதவும் வகையில் சுமு பரந்த உயிர் பூங்கா அமைக்கப்பட்டுள்ளது. சுற்றுலாத் தலமாக மட்டுமல்லாமல், வனவிலங்கு பூங்காவில் மரங்களை நடுவதன் மூலம் சுற்றுச்சூழலைப் பாதுகாத்தல், விலங்கினங்கள் மற்றும் தாவரங்களைப் பாதுகாத்தல் போன்ற நோக்கங்களையும் இப்பூங்கா கொண்டுள்ளது.

படக்காட்சியகம்
--------------

மேற்கோள்கள்
-----------

1. ↑  "10 Northern cities every Nigerian should visit | Premium Times Nigeria". 30 July 2015. .
2. ↑  "Sumu Wild Life - Bauchi". 4 May 2018. .
3. ↑  "Sumu". .
4. ↑  IV, Editorial (2020-03-04). "Bauchi to purchase animals for Sumu Park from Namibia" (in en-US). .
5. ↑  IV, Editorial (2020-03-04). "Bauchi to purchase animals for Sumu Park from Namibia" (in en-US). .
6. ↑  "Bauchi tourism board to plant 650 wild tree seedlings" (in en-US). 2022-04-26. .
7. ↑  "Bauchi tourism board to train 350 rangers on wildlife protection" (in en-US). 2022-01-04. .
**ஸ்ரீவராகம் லட்சுமி வராகர் கோயில்** இந்தியாவில், கேரளாவில் திருவனந்தபுரத்தில் உள்ள ஸ்ரீவரகம் என்ற இடத்தில் உள்ளது. இக்கோயில் புகழ்பெற்ற ஸ்ரீ பத்மநாபசுவாமி கோயிலுக்கு மிக அருகில் அமைந்துள்ளது. இக்கோயில் **வரகம் கோயில்** என்று உள்ளூரில் அழைக்கப்படுகிறது. இக்கோயிலின் மூலவர் விஷ்ணுவின் மூன்றாவது அவதாரமான வராகமூர்த்தி ஆவார்.  இந்த இந்து கோவில் திருவிதாங்கூர் தேவஸ்வம் வாரியத்தால் நிர்வகிக்கப்பட்டு வருகிறது..

தெய்வங்கள் மற்றும் துணைத்தெய்வங்கள்
-----------------------------------

இக்கோயிலின் மூலவர் வராகமூர்த்தி, லட்சுமி தேவியுடன் இங்கு அமர்ந்த கோலத்தில் உள்ளார். இங்கு கணபதி, ஸ்ரீ கிருஷ்ணர், நாகராஜா, யக்சியம்மா ஆகிய துணைத்தெய்வங்கள் உள்ளன.

முக்கியத்துவம்
--------------

இக்கோயிலின் மூலவர்விஷ்ணுவின் மூன்றாவது அவதாரமான வராகமூர்த்தி ஆவார்.  இந்தியா முழுவதும் வராகருக்காக 23 கோயில்கள் மட்டுமே உள்ளன. அவற்றில் சில கோயில்களில் மட்டுமே வராகர், லட்சுமி தேவியும் காணப்படுவார். இக்கோயிலில் லக்ஷ்மி தேவி வராகரின் மடியில் அமர்ந்த கோலத்தில் உள்ளார். கேரளாவில் வராகருக்காக மூன்று திருவனந்தபுரத்தில் உள்ள இந்த கோவில் 5000 ஆண்டுகளுக்கு மேல் பழமையானது என நம்பப்படுகிறது.

கட்டிடக்கலை
-----------

1. ↑  Dashavatara
2. ↑  Dashavatara
**மல்யாலா ராஜய்யா** (*Malyala Rajaiah*)  (25 பிப்ரவரி 1944 - 15 அக்டோபர் 2018) ஓர் இந்திய அரசியல்வாதியாவார். 1998 முதல் 2004 வரை சித்திப்பேட்டை நாடாளுமன்றத் தொகுதியைப் பிரதிநிதித்துவப்படுத்தி நாடாளுமன்ற உறுப்பினராக இருந்தார். மேலும் 1985 இல் ஆந்தோல் சட்டமன்றத் தொகுதியின் சட்டமன்ற உறுப்பினராக 1998 வரை பணியாற்றினார். பின்னர், இந்தியாவின் 12வது மக்களவைக்கும் , 13வது பொதுத் தேர்தல்களிலும் போட்டியிட்டார்.

வாழ்க்கை
--------

மல்யாலா ராஜய்யா, 1944 பிப்ரவரி 25 அன்று தெலங்காணா மாநிலம் கரீம்நகரில் உள்ள வேதிரா கிராமத்தில் பிறந்தார். ஐதராபாத்தில் ஒரு கல்லூரியில் இளங்கலை கலை மற்றும் உசுமானியா பல்கலைக்கழகத்தில் இளங்கலைச் சட்டம் பட்டம் பெற்றார். பின்னர், சிக்கந்தராபாத் நீதிமன்றத்தில் வழக்கறிஞராகப் பணியாற்றத் தொடங்கினார்.

தொழில் வாழ்க்கை
---------------

இவர் அரசியலில் சேருவதற்கு முன்பு, ஆந்திரப் பிரதேச மாநிலத்தில், தெற்கு மத்திய ரயில்வேயிலும் 8 ஆண்டுகள் பணியாற்றினார். 1975 முதல் 1979 வரை வழக்கறிஞராகப் பணியாற்றினார். பின்னர், 1979 முதல் 1985 வரை நீதிபதியாகவும் பணியாற்றினார். 1985 இல் இவர் சட்டமன்றத் தேர்தலில் போட்டியிட்டு சட்டமன்ற உறுப்பினரானார். 1989 வரை 4 ஆண்டுகள் மதிப்பீடுகள் சட்டமன்றக் குழுவின் தலைவராகவும், பிப்ரவரி முதல் நவம்பர் வரை நிதி மற்றும் மின்துறை அமைச்சராகவும் என். டி. ராமராவ்அமைச்சரவையில் நியமிக்கப்பட்டார். 1994 இல், மீண்டும் சட்டமன்றத்திற்கு தேர்ந்தெடுக்கப்பட்டார். அப்போது பட்டியல் சாதியினரின் சட்டமன்றக் குழுவின் தலைவராக நியமிக்கப்பட்டார். 1994 இல் [[திருப்பதி திருமலை தேவஸ்தானம் குழுவின் உறுப்பினராக நியமிக்கப்பட்டார். 1996 முதல் 1998 வரை மாநில வீட்டு வசதித்துறை அமைச்சராக இருந்தார். 1998 ஆம் ஆண்டு இந்தியாவின் 12வது பொதுத் தேர்தலில் சித்திப்பேட்டை தொகுதியில் போட்டியிட்டு 1999 வரை நாடாளுமன்ற உறுப்பினராக இருந்தார். பின்னர் 13வது மக்களவைத் தேர்தலில் மாநிலத்தில் அதிக பெரும்பான்மையுடன் மீண்டும் தேர்ந்தெடுக்கப்பட்டார். 2004 வரை பதவியில் இருந்தார். இந்த காலகட்டத்தில் இவர் பட்டியல் சாதியினரும் பட்டியல் பழங்குடியினருக்கான பாதுகாப்பு, தொழில்துறைக்கான நாடாளுமன்றக் குழு மற்றும் நாடாளுமன்றக் குழுவின் உறுப்பினராக இருந்தார்.

தனிப்பட்ட வாழ்க்கை
------------------

ராஜய்யா 25 பிப்ரவரி 1944 இல் மல்லையா மற்றும் துர்கம்மா ஆகியோருக்குப் பிறந்தார் .23 மே 1964 இல் அனசுயா தேவிஎன்பவரை மிக இளம் வயதிலேயே திருமணம் செய்து கொண்டார். இவருக்கு சீனிவாசன், ரவீந்தர் என்ற இரு மகன்களும், சாரதா, சரோஜா என்ற இரு மகள்களும் இருந்தனர்.

மேற்கோள்கள்
-----------



1. ↑  "Regarding Need To Restore Vacancy Based Roster In Place Of Post Based ... on 19 March, 2001". .
2. 1 2  "Members : Lok Sabha". .
3. ↑  "Malyala Rajaiah passes away". .
4. ↑  "మాజీ మంత్రి రాజయ్య మృతి". .
5. ↑  "Shri Malyala Rajaiah MP biodata Siddipet-SC". 2018-12-28. .
6. ↑  "Biographical Sketch of Member of XII Lok Sabha". .
**கூடையாணிமூடு சாமுண்டி கோவில்** கேரள மாநிலம், திருவனந்தபுரம் மாவட்டம், வெள்ளநாடு பஞ்சாயத்தில், கூட்டயாணிமூடு என்ற இடத்தில் அமைந்துள்ள ஒரு இந்து கோயில் ஆகும்.  இந்த பழமையான கோவில் 18 ஆம் நூற்றாண்டைச் சேர்ந்தது. இந்த கோயில் துர்கா/சக்தியின் வடிவமான சாமுண்டீஸ்வரி தேவிக்கான கோயிலாகும். இக்கோயில், மாநிலத்தின் பழமையான கோவில்களில் ஒன்றாகும்.

சமயப் பின்னணி
-------------

சாமுண்டா தேவி துர்காவின் கோபமான வடிவமாகக் கருதப்படுகிறார். இருப்பினும் அவர் தனது உண்மையான பக்தர்களிடம் கருணை காட்டுகிறாள்.

'சாமுண்டா' என்ற சொல்லானது 'சண்டா' மற்றும் 'முண்டா' ஆகிய இரண்டு சொற்களிலிருந்து பெறப்பட்டதாகும். புராண இதிகாசங்களின்படி, சண்டா மற்றும் முண்டா ஆகிய அரக்கர்களைக் கொல்ல துர்கா தன்னுடைய சக்தியால் ஒரு தேவியை உருவாக்கினாள். தேவி தன் அபார சக்தியால் அசுரர்களைக் கொன்றாள். இதனால் மகிழ்ச்சியடைந்த துர்க்கா, அவர் சாமுண்டா என்று அழைக்கப்படுவாள் என்றாள்.

விழாக்கள்
---------

இக்கோயிலில் தசரா பண்டிகையை ஒத்த பூஜா வைப்பு, மலையாள நாட்காட்டி ஆண்டின் கடைசி மாதமான கர்கிடகத்தில் நடத்தப்படும் 31 நாள் திருவிழாtன ராமாயண மாசச்சரணம் உள்ளிட்ட விழாக்கள் கொண்டாடப்படுகின்றன.

மேற்கோள்கள்
-----------

1. ↑  Chamundi Temple, Kootayanimoodu